Напомена: Mодел уговора представља садржину уговора који ће бити закључен са изабраним понуђачем. Понуђачи су дужни да попуне модел уговора и доставе га у понуди, уз додатну обавезу понуђача да приликом попуњавања електронске понуде на Порталу јавних набавки потврди да је упознат са садржином и да прихвата модел уговора.

МОДЕЛ УГОВОРА О ЈАВНОЈ НАБАВЦИ

Израда плана заштите од пожара и замена противпожарне централе и јављача, ЈН 2026/23


Закључен између:
Наручиоца:
Градска општина Савски венац, са седиштем у Београду, улица Кнеза Милоша бр. 69, ПИБ 102759230, Матични број: 07031386, Број рачуна: 840-16640-66, Министарство финансија, Управа за трезор, коју заступа Милош Видовић, председник општине (у даљем тексту: Наручилац)
и
Понуђача/Овлашћеног члана групе понуђача:
__________________________________________________________________________________
са седиштем у ____________________________, улица ___________________________________
ПИБ: _____________________________________ Матични број: ___________________________
Број рачуна: ______________________________ Назив банке: ____________________________,
кога заступа ________________________________________________________
(у даљем тексту: Добављач),

(у случају да понуду доставља Група понуђача:)
Члан групе понуђача: ______________________________________________________________________ (пун назив или скраћени назив из АПР-а члана групе понуђача) са седиштем у _________________________, улица ____________________________________________ бр. ______, ПИБ: __________________________, Матични број: _________________________, кога заступа ____________________________

(у случају да понуђач наступа са Подизвођачем:)
Подизвођач: ______________________________________________________________________ (пун назив или скраћени назив из АПР-а) са седиштем у ___________________________________, улица ____________________________________________ бр. ______, ПИБ: __________________________, Матични број: _________________________,

ОСНОВ УГОВОРА: Одлука Председника ГО Савски венац о спровођењу поступка јавне набавке бр.I-03-06-8.207/2026 од 10.7.2026. године и Одлука Председника ГО Савски венац о додели уговора у поступку јавне набавке бр. I-03-06-8.___/______ од _____________. године


ОПШТЕ ОДРЕДБЕ
Уговорне стране констатују:
· да је Наручилац, на основу члана 52. Закона о јавним набавкама („Сл. Гласник РС“ бр. 91/2019 и 92/23) и Одлуке Председника Општине Савски венац о спровођењу поступка јавне набавке, спровео поступак јавне набавке добара ЈН 2026/23;
· да је процењена вредност јавне набавке: _________ динара (попуњава Наручилац);
· да су Јавни позив и Конкурсна документација објављени на Порталу јавних набавки; 
· да је у поступку јавне набавке достављено _________ понуда (попуњава Наручилац);
· да је Добављач доставио понуду која у потпуности одговара спецификацији и условима из конкурсне документације која је оцењена као најповољнија, а која се налази у прилогу Уговора и саставни је део Уговора;
· да је Комисија за јавну набавку, у складу са чл. 145. Закона о јавним набавкама сачинила Извештај о поступку јавне набавке, а Председник Општине је у складу са чл. 146. Закона о јавним набавкама, донео Одлуку о додели уговора.

Предмет уговора
Члан 1.
Добављач је сагласан да изврши израду Плана заштите од пожара и замену противпожарне централе и јављача, за објекат Градске општине Савски венац у Београду, у Улици кнеза Милоша бр. 69, у свему према захтевима Наручиоца и Понуди Добављача бр. ____________ од _______________ (попуњава Наручилац) године, која чини саставни део овог Уговора (Образац понуде, Техничка спецификација, Образац структуре цене, Комерцијална понуда на меморандуму понуђача).
Уговор се примењује од дана закључења.

Вредност уговора и начин плаћања
Члан 2.
Уговорне стране су сагласне да укупна вредност уговора износи ____________________ (словима: _______________________________________) динара без пдв (попуњава Добављач), која се увећава за износ ПДВ-а обрачунат по одговарајућој стопи и износи __________________ (словима: ______________________) динара са пдв (попуњава Добављач).
Укупна уговорена цена из става 1. овог члана се заснива на јединичним ценама датим у понуди. Јединична цена је фиксна за време трајања уговора.
Јединична цена и укупна уговорена цена обухватају и све зависне трошкове.

Члан 3.
Уговорне стране су сагласне да се плаћање врши након у целости извршене набавке:
· набавке, постављања и пуштања у рад противпожарне централе и пратеће опреме, израде пратеће документације са обуком корисника за руковање противпожарном централом и
· достављања израђеног Плана заштите од пожара.
Плаћање се врши на основу исправног рачуна, у року који не може бити дужи од 45 дана, од дана пријема рачуна, што је прописано Законом о роковима измирења новчаних обавеза у комерцијалним трансакцијама ("Сл. Гласник РС",бр. 119/2012, 68/2015, 113/2017, 91/2019, 44/2021, 44/2021 – др.закон, 130/2021, 129/2021 - др.закон и  138/2022).
Исправан рачун подразумева да је Добављач у рачуну навео број овог уговора, да је исти издат у складу са Понудом Добављача и да је уз исти приложен Записник о квалитативно – квантитативном пријему инсталираних добара и Записник о квалитативно – квантитативном пријему израђеног Плана заштите о пожара.

Обавезе Наручиоца
Члан 4.
Наручилац се обавезује да након извршене набавке, сачини и потпише Записник о квалитативно – квантитативном пријему инсталираних добара и Записник о квалитативно – квантитативном пријему израђеног Плана заштите о пожара.
Наручилац се обавезује да ће Добављачу исплатити уговорену цену из члана 2. Уговора на начин прописан у члану 3. Уговора.




Обавезе Добављача
Члан 5.
[bookmark: _Hlk200372608]Добављач се обавезује да набави, испоручи и угради сва добра потребна за реализацију уговорене јавне набавке, у свему у складу са техничком спецификацијом која је саставни део конкурсне документације Наручиоца и Комерцијалном понудом добављача, техничком документацијом понуђене опреме, упутствима и правилима произвођача опреме, законима и прописима Републике Србије, техничким прописима, техничким нормативима и техничким стандардима за ову врсту посла и правилима струке.
Добављач се обавезује да добра из члана 1. овог Уговора испоручи и инсталира у року од 15 дана од дана потписивања уговора.
Добављач се обавезује да добра из члана 1. овог Уговора испоручи и угради у Београду, објекат Градске општине Савски венац у Улици кнеза Милоша бр. 69.
Добављач је дужан да отклони евентуалне недостатке и одступања утврђена Рекламационим записником у року наведеном у истом.
У случају да Добављач не отклони недостатке и одступања утврђена Рекламационим записником, најкасније у року од 10 (десет) дана од дана сачињавања истог, Наручилац има право да одбије пријем добара и реализује средство обезбеђења за добро извршење посла.
Добављач се обавезује да након испоруке и уградње добара, потпише Записник о квалитативно – квантитативном пријему инсталираних добара.

Члан 6.
Добављач се обавезује да изради План заштите од пожара за објекат Градске општине Савски венац у Улици кнеза Милоша бр. 69 у свему према Техничкој спецификацији.
Добављач се обавезује да План заштите од пожара испоручи у року од 30 дана од дана потписивања уговора, на адресу Наручиоца из става 1 овог члана Уговора.
Добављач се обавезује да План заштите од пожара доставити у два папирна примерка и једном електронском облику (ЦД или флеш меморија).
Добављач је дужан да, уколико буде примедби на достављен План заштите од пожара (ЗОП) од стране лица задуженог испред ГО Савски венац, МУП-а - Сектор за ванредне ситуације, отклони исте без додатних потраживања у року који Наручилац одреди у Налогу за отклањање примедби.
У случају да Добављач не отклони недостатке и одступања утврђена у Налогу за отклањање примедби, најкасније у року одређеном у Налогу, Наручилац има право да реализује средство обезбеђења за добро извршење посла.

Члан 7.
Добављач је у току замене противпожарне централе и евентуалних отклањања насталих недостатака дужан да:
· води рачуна о безбедности свих особа који ће вршити уградњу и особа које се налазе на локацији;
· врши уградњу у време и на начин тако да не омета процес рада у објекту;
· предузиме одговарајуће мере за заштиту околине и имовине, или друго, који настају као последица његове методе рада;
· стара се о придржавању прописаних мера заштите на раду;
· да достави гарантне листове за опрему која се уграђује;
· (Уколико Добављач ангажује подизвођача, на захтев Наручиоца, након што Наручилац изврши плаћање Добављачу, у року од 60 дана достави доказ и изјаву подизвођача да је извршио плаћање подизвођачу његових потраживања.)

Члан 8.
Добављач има право да зaхтева продужење рока за испоруку и уградњу добара у случају у коме је због промењених околности или неиспуњења обавеза Наручиоца био спречен да испоручи и угради добра и изведе пратеће радове.
Као разлози због којих се, у смислу става 1. овог члана, може захтевати продужење рокова, сматрају се нарочито:
1. природни догађаји (пожар, поплава, земљотрес);
2. мере предвиђене актима надлежних органа;
Наручилац одлучује да ли ће и за колико продужити рок за завршетак посла у року од 8 (осам) дана од дана када је Добављач затражио од Наручиоца да одлучи о продужењу рока за завршетак посла. Уколико Добављач пропусти да достави благовремено упозорење о кашњењу или не сарађује у смислу решавања овог кашњења, кашњење изазавано овим пропустом се неће разматрати приликом одређивања новог рока за завршетак испоруке добара.
Захтев за продужење рока за завршетак псола Добављач писмено подноси Наручиоцу у року од једног дана од сазнања за околност, а најкасније 5 (пет) дана пре истека коначног рока за завршетак посла.
Уговорени рок је продужен када уговорне стране закључе Анекс уговора у складу са одлуком коју Наручилац донесе на начин и под условима прописаним Законом о јавним набавкама.

Праћење извршења уговора и рекламација
Члан 9.
Наручилац ће решењем одредити лице које ће бити задужено за праћење извршења уговора.
Лице задужено од стране Наручиоца за праћење извршења уговора комуницира са представником Добављача.
Лице задужено за праћење извршења уговора, извршиће проверу испоручене и инсталиране опреме (да ли у свему одговара техничким карактеристикама из Комерцијалне понуде добављача), сачинити Записник о квалитативно – квантитативном пријему инсталираних добара, чиме ће потврдити да је Добављач у свему поступио по захтевима Наручиоца.
У случају да испоручена и инсталирана добра садрже недостатке у односу на опис из Техничке спецификације и понуђене техничке карактеристике, лице задужено за праћење извршења уговора саставља Рекламациони записник којим даје рок и налог за поступање у циљу отклањања грешака.

Лице задужено за праћење извршења уговора, након пријема Плана заштите од пожара, сачињава Записник о квалитативно – квантитативном пријему израђеног Плана заштите о пожара, чиме ће потврдити да је Добављач исти доставио у складу са захтевима Наручиоца.
Уколико буде примедби на достављен План заштите од пожара (ЗОП) од стране лица задуженог испред ГО Савски венац, МУП-а - Сектор за ванредне ситуације, лице задужено за праћење извршења уговора саставља и доставља Добављачу Налог за отклањање примедби.

Средство финансијског обезбеђења уговора 
Члан 10.
Уговорне стране су се споразумеле да као средство обезбеђења извршења јавне набавке Добављач достави Наручиоцу две бланко соло менице са Меничним овлашћењем, Потврдом пословне банке о извршеној регистрацији меница и картоном депо потписа и то:
· за добро извршење посла у вредности од 10% уговорене вредности, без обрачунатог ПДВ, у року од 3 (три) дана од дана потписивања уговора, са важношћу 60 (шездесет) дана дуже од истека рока за извршење посла.
· за отклањање недостатака у гарантом року у вредности од 10% уговорене вредности, без обрачунатог ПДВ, у тренутку потписивања Записника о квалитативно – квантитативном пријему инсталираних добара, са важношћу 60 (шездесет) дана дуже од истека гарантног рока.
Наручилац ће уновчити менице уколико Добављач не изврши своју обавезу у року и на начин предвиђен уговором. По извршењу обавеза, средство финансијског обезбеђења по основу овог уговора, може бити враћено Добављачу, на његов захтев.
Меница мора бити потписана оригиналним потписом од стране законских заступника. Менична овлашћења која прате меницу морају бити потписана оригиналним потписом лица која су потписала меницу. Ако се за време трајања уговора промене рокови за извршење уговорне обавезе, важност средства финансијског обезбеђења мора да се продужи.

Уговорна казна
Члан 11.
Уколико Добављач не изврши посао у уговореном року, дужан је да плати Наручиоцу уговорну казну у висини 0,1% (0,1 проценатa) од уговорене вредности без ПДВ-а за сваки дан закашњења. Уколико је укупан износ обрачунат по овом основу већи од 5% од уговорене цене без ПДВ-а, Наручилац може једнострано раскинути Уговор.
Наплату уговорне казне Наручилац ће извршити, без претходног пристанка Добављача, умањењем вредности наведеног у рачуну.
Ако је Наручилац због закашњења у извршењу посла претрпео штету, може захтевати од Добављача и потпуну накнаду штете, независно од уговорене казне и заједно са њом.

Гарантни рок
Члан 12.
Гарантни рок за опрему износи: _____________________ месеци (попуњава Добављач), што је у складу са гарантним роком произвођача опреме.
Гарантни рок траје од тренутка пријема добара.

Рок важења уговора
Члан 13.
Уговор престаје да важи испуњењем уговорних обавеза, односно када обе уговорне стране испуне своје обавезе предвиђене овим уговором.

Раскид уговора
Члан 14.
Уговорне стране су сагласне да се уговор може раскинути у складу са чл. 163 Закона о јавним набавкама.
Уговор може престати и једностраним раскидом због неиспуњења уговорених обавеза и не поштовања рокова, који свака од уговорних страна може дати у писаној форми.
Наручилац има право на једнострани раскид уговора у случајевима када Добављач:
· не испуњава уговорне обавезе, 
· не испуњава уговорене обавезе у уговореном року или се основано може очекивати да исте неће испунити у року,
· у року не поступи по рекламационом записнику Наручиоца.
У случају једностраног раскида уговор се сматра раскинутим истеком рока од 8 (осам) дана  од дана пријема писаног обавештења о раскиду.
У случају немогућности уручења писаног обавештења о раскиду, уговор се сматра раскинутим по истеку рока од 8 дана од дана стављања обавештења о раскиду на огласној табли ГО Савски венац у Београду.
У случају раскида уговора, уговорне стране су дужне да регулишу сва дуговања и потраживања, настала из уговора, односно да измире сва доспела, а неизмирена потраживања, која су настала до дана раскида Уговора.

Измене уговора
Члан 15.
Уговорне стране су сагласне да се евентуалне измене и допуне уговора, у току трајања истог, могу вршити без спровођења новог поступка јавне набавке, у складу са одредбама чл 154. – 162. ЗЈН („Службени гласник РС“ 91/2019 и 92/23), уколико се не мења природа уговора у односу на првобитно закључен уговор.

Прелазне и звршне одредбе
Члан 16.
У случају да настану ситуације које овим Уговором нису предвиђене, примењиваће се одредбе Закона о облигационим односима.

Члан 17.
Све евентуалне спорове уговорне стране ће решавати споразумно у духу сарадње и добрих пословних обичаја. 
Евентуалне спорове које није могуће решити споразумно, решаваће Привредни суд у Београду.

Члан 18.
Овај уговор је сачињен у 6 (шест) истоветна примерка, од којих свака уговорна страна задржава по 3 (три) примерка.

